Source: https://www.liestany.sk/samosprava/vzn/a1-2014/
Timestamp: 2019-10-24 02:17:09+00:00

Document:
1/2014 :: Obec Liešťany
Úvodná stránka > Samospráva > VZN > 1/2014
Obecné zastupiteľstvo v Liešťanoch na základe § 6 a § 11 zákona č. 369/1990 Zb. o obecnom zriadení v znení neskorších zmien a doplnkov, v súlade s § 6 ods. 5 zákona č. 401/1998 Z.z. o poplatkoch za znečistenie ovzdušia sa uznieslo na tomto
o poplatkoch za znečistenie ovzdušia.
Všeobecne záväzné nariadenie upravuje pôsobnosť obce Liešťany vo veci rozhodovania o poplatku za znečisťovanie ovzdušia prevádzkovateľa malého zdroja znečisťovania ovzdušia (ďalej len „MZZO“) v zmysle zákona č.401/1998 Z.z.
Je tuhá, kvapalná alebo plynná látka, ktorá priamo alebo po chemickej či fyzikálnej zmene v ovzduší alebo po spolupôsobení s inou látkou nepriaznivo ovplyvňuje ovzdušie a tým ohrozuje a poškodzuje zdravie ľudí alebo ostatných organizmov, zhoršuje ich životné prostredie, nadmerne ich obťažuje alebo poškodzuje majetok .
2. Malý zdroj znečisťovania ovzdušia
a.) Technologický celok , ktorý obsahuje stacionárne zariadenie na spaľovanie palív so súhrnným menovitým tepelným príkonom do 0,3 MW.
b.) Ostatné technologické celky nepatriace do kategórie stredných a veľkých zdrojov znečisťovania ovzdušia ( napr. stolárstva, lakovne, udiarne mäsa , mlyny, pekárne atď. ).
c.) Plochy , na ktorých sa vykonávajú práce, ktoré môžu spôsobovať znečisťovanie ovzdušia, skládky palív, surovín, produktov, odpadov, ak nie sú súčasťou stredného alebo veľkého zdroja znečisťovania, a iné stavby, zariadenia a činnosti výrazne znečisťujúce ovzdušie (napr. manipulácia so sypkým materiálom, uhlím, atď. ).
3.Prevádzkovateľ malého zdroja znečisťovania ovzdušia
Právnická alebo fyzická osoba, ktorá má právo, alebo faktickú možnosť prevádzkovať tento zdroj.
MZZO – malý zdroj znečisťovania ovzdušia
1.) Na území obce Liešťany je zakázané v zariadeniach na spaľovanie palív , na voľných priestranstvách , areáloch a v záhradách spaľovať všetky druhy odpadov ( pneumatiky, izolačné hmoty, farby, laky, oleje, plasty, biologický odpad vhodný na kompostovanie , alebo na zlepšovanie pôdnych vlastností ).
Povolené na území obce je spaľovanie suchej drevnej hmoty z údržby záhrad.
2.) Pri zahorení uskladneného materiálu ( slama, organické zvyšky rastlín, odpad a pod. ) je majiteľ alebo vlastník či užívateľ pozemku okamžite povinný uhasiť požiar ( nahorenie ) vlastnými silami alebo privolaním požiarnikov.
sa podieľa na vypracovaní a realizácii programu a integrovaného programu,
uloží prevádzkovateľovi malého zdroja opatrenia na nápravu, ak neplní povinnosti ustanovené Zákonom o ovzduší č. 137/2010 a všeobecne záväznými právnymi predpismi v oblasti ochrany ovzdušia,
nariadi zastavenie prevádzky malého zdroja, ak sa prevádzkuje bez súhlasu podľa § 17 ods.1 písm. f).
Povinnosti prevádzkovateľa MZZO
Povinnosti prevádzkovateľa MZZO upravuje zákon č. 137/2010 Z.z. o ovzduší v znení neskorších predpisov
Prevádzkovateľ malého zdroja znečisťovania ovzdušia je povinný :
a.) Uvádzať do prevádzky a prevádzkovať zdroje znečisťovania v súlade s dokumentáciou
a s podmienkami pre prevádzku týchto zariadení, ktoré určia výrobcovia alebo obec Liešťany.
b.) Umožniť pracovníkom inšpekcie a obce, alebo tými orgánmi povereným osobám prístup ku zdrojom znečisťovania za účelom zistenia množstva znečisťujúcich látok a kontroly zdroja znečisťovania a jeho prevádzky a predkladať im na to potrebné doklady. Táto povinnosť sa vzťahuje len na právnické a fyzické osoby, ktoré zdroj prevádzkujú pre podnikateľskú činnosť.
c.) Vykonať opatrenia na nápravu uložené obcou alebo inšpekciou.
d.) V zariadeniach na spaľovanie palív sa nesmú spaľovať iné palivá ako sú určené výrobcom zariadenia .
e.) Požiadať o súhlas na ( spaľovanie palív ) umiestnenie malého zdroja znečisťovania
ovzdušia Obecný úrad Liešťany, ktorých dokumentácia nebola schválená ako typový podklad alebo vzorový projekt, t.j. na každú projektovú dokumentáciu stavby, na ktorú ma byť vydané stavebné povolenie
f.) Žiadosti, ktorých dokumentácia nebola schválená ako typový podklad, alebo vzorový
projekt, musia obsahovať zdôvodnenie najvýhodnejšieho riešenia z hľadiska ochrany
ovzdušia a odborný posudok od organizácie, ktorá má odbornú spôsobilosť , ak o to orgán
ochrany ovzdušia požiada.
g.) Neprekročiť tmavosť dymu.
h.) Viesť prevádzkovú evidenciu o zdrojoch znečisťovania a poskytovať Obci Liešťany údaje podľa § 20 ods. 1 písm. d.) zákona č. 478/2002 Z. z. o ochrane ovzdušia.
2. Prevádzkovatelia MZZO sú ďalej povinní:
a/ oznámiť každoročne do 15. februára za každý zdroj znečisťovania ovzdušia spotrebu palív a surovín, z ktorých znečisťujúce látky vznikajú a ďalšie údaje potrebné na zistenie množstva a škodlivosti znečisťujúcich látok vypustených do ovzdušia za uplynulý rok, najmä o druhu a kvalitatívnych ukazovateľoch palív a surovín, počte prevádzkových hodín MZZO
b/ oznámiť obci zánik, resp. zmenu prevádzkovateľa MZZO do 15 dní odo dňa zániku, resp. zmeny a zároveň oznámiť údaje potrebné pre výpočet poplatku za obdobie príslušného roka, v ktorom MZZO prevádzkoval.
1) Poplatková, ani oznamovacia povinnosť sa nevzťahuje na všetky fyzické osoby (občanov) prevádzkujúcich MZZO (lokálne a ústredné kúrenie), ktoré sú umiestnené v rodinných domoch a v stavbách na individuálnu rekreáciu, pokiaľ sa tieto zdroje nevyužívajú na podnikanie, školstvo, zdravotníctvo.
2) Poplatok sa nevyrubuje ak:
- MZZO prevádzkuje Obec Liešťany
- MZZO prevádzkuje školstvo a zdravotníctvo
- MZZO prevádzkujú sociálne a charitatívne organizácie, ktoré o toto požiadajú a ich žiadosť bude Obcou Liešťany schválená.
3) Poplatok prevádzkovateľa MZZO sa pre každý zdroj určuje:
a/ na kalendárny rok paušálnou sumou do výšky určenej v zmysle § 3 ods. 1 zákona č.401/1998 Z.z. o poplatkoch za znečisťovanie ovzdušia;
b/ na základe údajov oznámených podľa § 6 ods. 4 a 5 zákona č.401/1998 Z.z. o poplatkoch za znečisťovanie ovzdušia úmerne k množstvu a škodlivo vypustených znečisťujúcich látok alebo k spotrebe palív a surovín, z ktorých znečisťujúce látky vznikajú;
c/ ročný poplatok prevádzkovateľa MZZO pozostáva zo súčinu poplatkov za všetky ním prevádzkované zdroje v obci Liešťany.
4) Poplatky platené prevádzkovateľom MZZO sú príjmom rozpočtu obce.
1)Údaje o prevádzkovateľovi:
- Názov a sídlo prevádzkovateľa
- IČO prevádzkovateľa
- Názov a sídlo prevádzky
2) Charakteristika zdroja znečisťovania
- stacionárne spaľovanie paliva: –umiestnenie zdroja (súčasť technológie,
samostatne stojaci objekt), tepelný výkon zdroja
- technológia: umiestnenie zdroja (samostatne stojaci objekt), druh výroby, činnosti
3) Palivo, suroviny:
- celková spotreba;
- druh a kvalitatívne ukazovatele;
- počet prevádzkových hodín;
4) Meno, priezvisko, adresa, telefón, mail zodpovedného pracovníka.
1. Obec Liešťany po preskúmaní oznámenia vydá rozhodnutie, v ktorom určí ročný poplatok, výšku a termíny splátok a ďalšie podmienky týkajúce sa poplatkovej povinnosti.
Minimálny ročný poplatok je 5,00 EUR.
Výška poplatku sa určí v zmysle prílohy č. 1 tohto VZN.
(6) Ak v lehote do uplynutia jedného roka odo dňa nadobudnutia právoplatnosti rozhodnutia o uložení pokuty dôjde k opätovnému porušeniu povinností, za ktoré bola pokuta uložená podľa odsekov 1 a 2 a prevádzkovateľ nesplnil v lehote opatrenia na nápravu uložené obcou podľa tohto VZN, obec uloží pokutu až do dvojnásobku hornej hranice pokút a môže nariadiť obmedzenie alebo zastavenie prevádzky malého zdroja. Za nesplnenie oznamovacej povinnosti a povinností určených v rozhodnutí vydanom Obcou Liešťany, uloží sa prevádzkovateľovi MZZO pokuta v zmysle § 8 ods. 3 zákona č.401/1998 Z.z. o poplatkoch za znečisťovanie ovzdušia.
Vo všetkých veciach, ktoré upravuje toto nariadenie rozhoduje starosta obce.
Kontrolu tohto VZN vykonávajú:
- poverení zamestnanci obecného úradu;
- poslanci obecného zastupiteľstva;
- členovia komisie životného prostredia.
3) Toto VZN č. 1/2014 o poplatkoch za znečisťovanie ovzdušia na území obce
Liešťany bolo schválené na zasadnutí Obecného zastupiteľstva v Liešťanoch
dňa 30. júna 2014 uznesením číslo 52/2014 a nadobúda účinnosť 15. dňom od
vyvesenia na úradnej tabuli obce.
Ľubomír No s k a
PRÍLOHA č.1 k VZN č.1/2014 o poplatkoch za znečisťovanie

References: § 6
 § 11
 § 6
 § 17
 § 20
 § 3
 § 6
 § 8